stanford-oval/wikipedia huggingface dataset:
קולומביה הבריטית
פוליטיקה

בדומה לשאר הפרובינציות של קנדה, לקולומביה הבריטית סמכויות רבות ביחס לממשל הפדרלי – סמכויות בנושאי בריאות, חינוך, רווחה ועוד. הפרובינציה יכולה לגבות מיסים בעצמה ובנוסף היא מקבלת תשלומי מס מהשלטון הפדרלי.
אחת לארבע שנים, בוחרים תושבי קולומביה הבריטית את 85 חברי האספה המחוקקת – הפרלמנט המקומי, פרלמנט חד ביתי. חברי הפרלמנט נבחרים בבחירות אזוריות, כלומר קולומביה הבריטית מחולקת ל-85 אזורי בחירה, וכל אזור בוחר אישית את נציגו בפרלמנט. הרשות המבצעת של הפרובינציה היא הוועד המנהל של קולומביה הבריטית (Executive Council of British Columbia), הידוע יותר בשם הקבינט של קולומביה הבריטית. בראש הוועד המנהל עומד ראש השרים של קולומביה הבריטית (Premier of British Columbia), שהוא המושל או ראש הממשלה בפועל של הפרובינציה. הרשות המבצעת נבחרת בדומה למשטרים פרלמנטריים בהתבסס על האספה המחוקקת, שצריכה לתת את אמונה בוועד המנהל. מוסדות השלטון של קולומביה הבריטית יושבים בבירת הפרובינציה, העיר ויקטוריה.
שתי מפלגות עיקריות פעילות בקולומביה הבריטית: המפלגה הליברלית המזוהה עם הימין והמפלגה הדמוקרטית החדשה המזוהה עם השמאל. מפלגה פעילה נוספת, שולית בגודלה ובחשיבותה, היא מפלגת הירוקים המקומית. לאורך העשור האחרון המפלגה הליברלית מחזיקה בעיקר מוסדות השלטון וכן ברוב יציב בפרלמנט. באופן מסורתי הערים הגדולות ואזורי החוף מצביעים בדרך כלל לשמאל, למפלגה הדמוקרטית החדשה; והעמקים הפנימיים והאזורים המזרחיים של קולומביה הבריטית מצביעים בדרך כלל לימין, למפלגה הליברלית.
נכון לשנה 2021, הפרמייר של אונטריו הוא ג'ון הורגן, מנהיג המפלגה הדמוקרטית- החדשה, שלה 57 מ-87 המושבים באספה.
| מערכות הבחירות האחרונות לאספה המחוקקת של קולומביה הבריטית> בחירות | מערכות הבחירות האחרונות לאספה המחוקקת של קולומביה הבריטית> מפלגה | מערכות הבחירות האחרונות לאספה המחוקקת של קולומביה הבריטית> יושב ראש | מערכות הבחירות האחרונות לאספה המחוקקת של קולומביה הבריטית> מושבים | מערכות הבחירות האחרונות לאספה המחוקקת של קולומביה הבריטית> קולות |
| --- | --- | --- | --- | --- |
| 2013 | המפלגה הליברלית | כריסטי קלארק | 49 | 795,946 (44.14%) |
| 2013 | המפלגה הדמוקרטית החדשה | אדריאן דיקס | 34 | 715,999 (39.71%) |
| 2013 | מפלגת הירוקים | ג'יין שטרק | 1 | 146,607 (8.13%) |
| 2009 | המפלגה הליברלית | גורדון קמפבל | 49 | 751,661 (45.82%) |
| 2009 | המפלגה הדמוקרטית החדשה | קארול ג'יימס | 35 | 691,564 (42.15%) |
| 2009 | מפלגת הירוקים | ג'יין שטרק | 0 | 134,570 (8.21%) |
| 2005 | המפלגה הליברלית | גורדון קמפבל | 46 | 807,118 (45.80%) |
| 2005 | המפלגה הדמוקרטית החדשה | קארול ג'יימס | 33 | 731,719 (41.52%) |
| 2005 | מפלגת הירוקים | אדריאנה קאר | 0 | 161,849 (9.18%) |
| 2001 | המפלגה הליברלית | גורדון קמפבל | 77 | 916,888 (57.62%) |
| 2001 | המפלגה הדמוקרטית החדשה | אוג'ואו דוסאנג' | 2 | 343,156 (21.56%) |
| 2001 | מפלגת הירוקים | אדריאנה קאר | 0 | 197,231 (12.39%) |
הערות שוליים

↑  Ged Martin, "The Naming of British Columbia," Albion: A Quarterly Journal Concerned with British Studies, Vol. 10, No. 3 (Autumn, 1978), pp. 257–263 in JSTOR
↑  British Columbia Chronicle, 1847-1871: Gold & Colonists, Helen B. and G.P.V. Akrigg, Discovery Press, Vancouver, 1937, 439 pp.
↑  "Vanderhoof". Tourism BC. Retrieved April 26, 2007.
↑  Steve Arstad, Canada's only desert is in B.C. but not where you think it is, INFOnews, ‏July 03, 2021
↑  Government of Canada, Surviving the heat: The impacts of the 2021 western heat dome in Canada, science.gc.ca, ‏2022-06-26
↑  שיטפונות ענק בקנדה, אלפים נעקרו מבתיהם: "אירוע של פעם ב-500 שנה", באתר ynet, 18 בנובמבר 2021
↑  Government of British Columbia website, Regional district maps
↑  Centro de Investigación Científica y de Educación Superior de Ensenada
↑  Nootka Sound Service LTD's website
1 2 3 4 5  הערך קולומביה הבריטית באתר האנציקלופדיה הקנדית, פסקת "History". נכתב על ידי ג'יי לואיס רובינסון, 11/18/10
↑  "Resolution Cove". BC Geographical Names.
↑  הערך מחלוקת נוטקה סאונד באתר האנציקלופדיה הקנדית. נכתב על ידי בארי מ. גאף, 02/07/06
↑  Pethick, Derek (1980). The Nootka Connection: Europe and the Northwest Coast 1790-1795. Vancouver: Douglas & McIntyre. p. 18. ISBN 0-88894-279-6.
↑  Our History: Timelines: Early Stores
↑  The Fur Trade
↑  Ingham, John M. (1983). Biographical dictionary of American business leaders. Westport, Conn: Greenwood Press. pp. 26–27. ISBN 0-313-23907-X.
↑  הערך אמנת אורגון באתר האנציקלופדיה הקנדית. נכתב על ידי נ. ל. ניקולסון, 02/07/06
↑  אמנת אורגון, ויקיטקסט האנגלי
↑  ראו לדוגמה את היישוב סינמה
↑  Canada in World War II - Facts and Information
↑  Suigan, Pamela (2004). "Memories of Internment: Narrating Japanese Canadian Women's Life Stories". The Canadian Journal of Sociology (3): 360.
| הפרובינציות והטריטוריות של קנדה קנדה |
| --- | --- | --- |
| פרובינציות | אונטריו אונטריו • אי הנסיך אדוארד אי הנסיך אדוארד • אלברטה אלברטה • מניטובה מניטובה • נובה סקוטיה נובה סקוטיה • ניו ברנזוויק ניו ברנזוויק • ניופאונדלנד ולברדור ניופאונדלנד ולברדור • ססקצ'ואן ססקצ'ואן • קוויבק קוויבק • קולומביה הבריטית קולומביה הבריטית |  |
| טריטוריות | הטריטוריות הצפון-מערביות הטריטוריות הצפון-מערביות • יוקון יוקון • נונאווט נונאווט |  |
| --- | --- |
בקרת זהויות :  NLI: 987007561796405171  BIBSYS: 90790395  BNE: XX452373  BnF: cb12043099w (data)  CiNii: DA05178462  GND: 4069670-4  ISNI: 0000 0001 1456 7794  LCCN: n79058445  MusicBrainz: e10dada7-934d-4a38-a20f-44cc6fa4672d  NARA: 10044737  NKC: ge128823  NLA: 35022016  NSK: 000376483  RERO: 02-A012677523  SUDOC: 028635736  Trove: 796121  VcBA: 497/3306  VIAF: 137121920   WorldCat (עם VIAF): 137121920 
מפה טופוגרפית של קולומביה הבריטית
רחובות ניו וסטמינסטר שבקולומביה הבריטית, התמונה צולמה בשנת 1940, ומכונה "אבא, חכה לי", "Wait for Me, Daddy". מצעד רגימנט של הצבא הקנדי טרם הפלגתו לקרבות מלחמת העולם השנייה באירופה
במטרופולין ונקובר שבדרום מערב קולומביה הבריטית מרוכזים כמחצית מתושבי הפרובינציה. בתמונה: קו הרקיע של ונקובר
גורדי שחקים במרכז ונקובר, העיר הגדולה ביותר בקולומביה הבריטית
בניין הפרלמנט המקומי של קולומביה הבריטית היושב בוויקטוריה
גשר סטוני קריק, דרום מזרח קולומביה הבריטית
Mirage

ערך זה עוסק באלבום של להקת קאמל. אם התכוונתם למשמעות אחרת, ראו .
Mirage הוא אלבום האולפן השני של להקת הרוק המתקדם האנגלית, קאמל, אשר יצא לאור ב-1 במרץ 1974.
לאחר שאלבום הבכורה של הלהקה, "Camel", לא זכה להצלחה מסחרית, החלה הלהקה לעבוד עם המפיק דייוויד היצ'קוק, אשר הפיק לפני כן אלבומי רוק מתקדם דוגמת "Foxtrot" של ג'נסיס ו-"In the Land of Grey and Pink" של להקת קרוואן. באלבום זה שילב לראשונה אנדרו לאטימר, גיטריסט הלהקה, נגינה בחליל, אלמנט שהמשיך להופיע גם ביתר אלבומי הלהקה. השיר "Nimrodel/The Procession/The White Rider" נכתב בהשראת הספר "שר הטבעות".
עטיפת האלבום עוצבה בהשראת חפיסת הסיגריות של מותג הסיגריות "קאמל". בזמן סיבוב ההופעות של הלהקה בארצות הברית, איימה החטיבה האמריקאית של המותג בתביעה משפטית במידה ויימשך השימוש בעטיפת האלבום. חברת ההקלטות Janus Records, שקיבלה את הרישיון להפיץ את האלבום בארצות הברית, דאגה להפיץ את האלבום עם עטיפה בעיצוב חדש. מחוץ לארצות הברית המשיך האלבום להיות מופץ בעטיפתו המקורית, לאור הסכמת הלהקה לדרישתה של חטיבת הסיגריות האירופית של המותג, שעטיפת האלבום ורשימת השירים יודפסו על גבי מהדורה מיוחדת של חפיסת סיגריות של המותג. מותג הסיגריות אף הציע ללהקה לשנות את שמות שירי האלבום כך שיעודדו עישון, רעיון שלא זכה להסכמת הלהקה.
ב-2002 יצא האלבום מחדש בגרסת Remaster שבה שולבו ארבע רצועות בונוס, כאשר שלוש מתוכן הוקלטו בהופעה במועדון מרקי ב-30 באוקטובר 1974.
רשימת השירים

| Mirage> מס' | Mirage> שם | Mirage> כותב(ים) | Mirage> משך | Mirage>  | Mirage>  | Mirage>  | Mirage>  | Mirage>  | Mirage>  |
| --- | --- | --- | --- | --- | --- | --- | --- | --- | --- |
| 1. | Freefall  | פיטר ברדנס | 5:47 |  |  |  |  |  |  |
| 2. | Supertwister  | פיטר ברדנס | 3:20 |  |  |  |  |  |  |
| 3. | Nimrodel/The Procession/The White Rider  | אנדרו לאטימר | 9:12 |  |  |  |  |  |  |
| 4. | Earthrise (אינסטרומטאלי)   | ברדנס, לאטימר | 6:42 |  |  |  |  |  |  |
| 5. | Lady Fantasy" א. "Encounter" ב. "Smiles for You" ג. "Lady Fantasy | ברדנס, לאטימר, אנדי וארד, דאג פרגסון | 12:46 |  |  |  |  |  |  |
| משך כולל: | משך כולל: | משך כולל: | 37:47 |  |  |  |  |  |  |
| רצועות בונוס בגרסת ה-Remaster משנת 2002> מס' | רצועות בונוס בגרסת ה-Remaster משנת 2002> שם | רצועות בונוס בגרסת ה-Remaster משנת 2002> כותב(ים) | רצועות בונוס בגרסת ה-Remaster משנת 2002> משך | רצועות בונוס בגרסת ה-Remaster משנת 2002>  | רצועות בונוס בגרסת ה-Remaster משנת 2002>  | רצועות בונוס בגרסת ה-Remaster משנת 2002>  | רצועות בונוס בגרסת ה-Remaster משנת 2002>  | רצועות בונוס בגרסת ה-Remaster משנת 2002>  | רצועות בונוס בגרסת ה-Remaster משנת 2002>  |
| --- | --- | --- | --- | --- | --- | --- | --- | --- | --- |
| 6. | Supertwister (הוקלט בהופעה במועדון מרקי ב-30 באוקטובר 1974)   |   | 3:14 |  |  |  |  |  |  |
| 7. | Mystic Queen (הוקלט בהופעה במועדון מרקי ב-30 באוקטובר 1974)   |   | 6:09 |  |  |  |  |  |  |
| 8. | Arubaluba (הוקלט בהופעה במועדון מרקי ב-30 באוקטובר 1974)   |   | 7:44 |  |  |  |  |  |  |
| 9. | Lady Fantasy: Encounter/Smiles for You/Lady Fantasy (הוקלט ב-Basing Street Studios בנובמבר 1973)   |   | 12:59 |  |  |  |  |  |  |
משתתפים

אנדרו לאטימר - גיטרה, חליל, שירה ברצועות 3 ו-5
פיטר ברדנס - אורגן, פסנתר, מינימוג, מלוטרון, פנדר רודס, קלווינט, צ׳לסטה, שירה ברצועות 1, 5
דוג פרגוסון - גיטרה בס
אנדי וורד - תופים, כלי הקשה
דייוויד היצ'קוק - הפקה מוזיקלית
האוורד קילגור וביל פרייס - טכנאי קול
הערות שוליים

↑  מבוסס על החוברת שצורפה לאלבום. Camel - Mirage ‏ (DERAM / Universal 8829292)
| --- | --- |
בקרת זהויות :  MusicBrainz release group: e7f41fc7-d659-3d80-b605-205a54367f04
מקס ביזלי

| --- | --- |

 לידה:  16 באפריל 1971 (בן 53) בורנייג', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 עיסוק:  שחקן, מוזיקאי
 מקום לימודים:  בית ספר גילדהול למוזיקה ודרמה  תיכון פארס ווד  בית הספר למוזיקה צ'טאם 
 פרופיל ב-IMDb
 
מקסטון גיג "מקס" ביזלי (באנגלית: Maxton Gig "Max" Beesley; נולד ב-16 באפריל 1971) הוא שחקן ומוזיקאי אנגלי. הוא ידוע בעיקר בתפקיד צ'ארלי אדוארדס בסדרת הדרמה "מלון בבילון", והופיע במגוון תוכניות טלוויזיה כגון "Bodies", עיבוד לרומן "קורות טום ג'ונס", "London Ink", "ניצולים", "כלבים משוגעים", "Suits" וב-"Ordinary Lies".
ביוגרפיה

ביזלי נולד בבורנייג' (אנ'), פרוור של העיר מנצ'סטר. אביו, מקסטון ביזלי האב, היה מתופף ג'אז מקצועי, ואמו הייתה זמרת ג'אז שהופיעה בשם הבמה "כריס מרלו". הוריו התגרשו כשהוא היה תינוק. שמו האמצעי הוא בהשראת השם של השחקן האמריקאי גיג יאנג. אביו הופיע במופע של טד רוג'רס (אנ') ביצע חיקויים והשתתף במערכונים.
ביוגרפיה > קריירת משחק

ביזלי זכה להכרה ב-1997 כששיחק בתפקיד הראשי בסדרת הטלוויזיה "קורות טום ג'ונס", עיבוד לספר באותו שם מאת הנרי פילדינג. ב-2001 הופיע בסרט "כל מה שנוצץ", שהיה כישלון מסחרי וביקורתי, ועליו היה מועמד לפרס ראזי לשחקן המשנה הגרוע ביותר. עוד הופיע בסרט "הרוג אותי אחר כך". בשנים 2004 ועד 2007 כיכב ביזלי בסדרת הדרמה הרפואית "Bodies" של BBC Three. מ-2006 ועד 2008 כיכב בסדרת הדרמה "מלון בבילון" של BBC One. במרץ 2008 עזב את הסדרה, וחזר בהמשך לשחק בתפקיד אורח בפרק אחד.
ביוני 2007 כיכב ביזלי בסדרה "דבר איתי" של רשת ITV. עוד הופיע בסרט "Red Roses and Petrol", ובמותחן "The Last Enemy" של ה-BBC. בספטמבר התארח בתוכנית "Ant & Dec's Saturday Night Takeaway" וזכה בתחרות "Beat the Boys" יחד עם ג'ונתן וילקס מול אנט & דק (אנ'). באוקטובר 2008 הופיע בתפקיד טום פרייס, הפושע לשעבר, ברימייק של BBC One לסדרת הדרמה "ניצולים" ששודרה בשנות השבעים. הסדרה כללה שישה פרקים, והעונה השנייה בת שישה פרקים אף היא שודרה בינואר 2010. באפריל 2011 כיכב בדרמה "The Reckoning" של ITV. לקהל האמריקאי הוא נחשף כשהחל להופיע בסדרת הטלוויזיה "Suits", ומאוקטובר 2015 החל לשחק בסדרת הריגול הפופולרית "הומלנד" בתפקיד שומר הראש מייק בראון.
ביזלי היה הקריין בפרסומות טלוויזיה אחדות בהן של ITV, חברת הביטוח NFU Mutual, סוללות אנרג'ייזר ורשת החנויות PC World. ב-2011 הופיע במסע פרסום של חברת jobsite. ב-2012 היה הקריין בתוכנית הדוקומנטרית "Chatsworth" ששודרה בערוץ BBC One.
ביוגרפיה > קריירה מוזיקלית

לפני היותו שחקן הייתה לביזלי קריירה מוזיקלית מצליחה. הוא היה נער מקהלה בקתדרלת מנצ'סטר ולמד בבית הספר למוזיקה צ'טהאמס. הוא גם למד לנגן בכלי הקשה בבית ספר גילדהול למוזיקה ודרמה יחד עם זמר הסול אומר (אנ'), וניגן במקלדת וכלי הקשה בסיבוב הופעות עם להקת "Brand New Heavies". הוא מנגן גם בויברפון.
ביזלי היה נגן כלי הקשה ופסנתרן בקונצרט עם רובי ויליאמס, טייק ד'את, ג'מירוקוואי ופול ולר (Paul Weller Movement). בקיץ 2003 ניגן בכלי הקשה ובפסנתר במופע של ויליאמס בנבוורת (אנ'), ובהייד פארק בקונצרט לייב 8 בלונדון. עוד ניגן בתופים בקונצרט השני של ויליאמס בבריזביין במסגרת מופע "Electric Proms" של ה-BBC.
ביזלי היה חבר בלהקת הג'אז "אינקוגניטו" (אנ'), אבל אחר סיור הופעות של שמונה חודשים עם הלהקה החליט לסיים את הקריירה המוזיקלית ולהתחיל לשחק. ב-28 באוקטובר 2006 הופיע ביזלי כפסנתרן אורח במופע של ג'יימס בראון בראונדהאוס (אנ') בלונדון, כחלק מפסטיבל "Electric Proms".
ביוגרפיה > חיים אישיים

ביזלי הוא תומך של מועדון הכדורגל מנצ'סטר יונייטד. אחיו החורג, ג'ייסון מיליגן, גם הוא שחקן.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | בערוב ימי היין | Last of the Summer Wine | חבר של קולין | סדרת טלוויזיה (פרק אחד) |
| 1986 | בערוב ימי היין | Last of the Summer Wine | עובר אורח | סדרת טלוויזיה (פרק אחד) |
| 1997 |  | The Broker's Man | ג'ו גודווין |  |
| 1997 | קורות טום ג'ונס | The History of Tom Jones, a Foundling | טום ג'ונס | מיני-סדרה |
| 1999 |  | Five Seconds to Spare | ויליאם |  |
| 1999 |  | The Match | וולי סמית' |  |
| 2000 |  | It Was an Accident | מיקי קוזינס |  |
| 2001 | הרוג אותי אחר כך | Kill Me Later | צ'ארלי אנדרס |  |
| 2001 | הדקה האחרונה | The Last Minute | בילי ביירן |  |
| 2001 |  | Hotel | אנטוניו |  |
| 2001 | כל מה שנוצץ | Glitter | ג'וליאן "דייס" בלאק |  |
| 2002 |  | Fields of Gold | מארק הרסט |  |
| 2002 | אניטה ואני | Anita and Me | היירי נדי |  |
| 2003 |  | The Emperor's Wife | הקיסר |  |
| 2003 |  | Red Roses and Petrol | ג'וני דויל |  |
| 2004 | מהיר ללא גבולות | Torque |  |  |
| 2004 |  | The Porter |  | סרט קצר |
| 2004–2006 |  | Bodies | ד"ר רוב לייק | סדרת טלוויזיה |
| 2005 |  | Bloodlines | בלש ג'ייק בנרמן |  |
| 2005 | הנוכלים | Hustle | ג'ייק הנרי | סדרת טלוויזיה (פרק אחד) |
| 2005 | הסוד של קרלה | Her Name is Carla | ג'ק |  |
| 2006–2009 | מלון בבילון | Hotel Babylon | צ'ארלי אדוארדס | סדרת טלוויזיה |
| 2007 | דבר אליי | Talk to Me | מיטש מור |  |
| 2007–2008 |  | London Ink | המספר |  |
| 2008 |  | The Last Enemy | מייקל אזרד |  |
| 2009 | מחפשים את אריק | Looking for Eric | אבא של אריק |  |
| 2008–2010 | ניצולים | Survivors | טום פרייס |  |
| 2011–2013 | כלבים משוגעים | Mad Dogs | וודי |  |
| 2011 | CSI | CSI: Crime Scene Investigation | תומאס סטיוארט | בפרק "Blood Moon" |
| 2011 |  | The Reckoning | מרק דובסון | סדרת טלוויזיה (2 פרקים) |
| 2013 | Suits | Suits | סטיבן האנטלי |  |
| 2013 | מהלך גורלי (אנ') | Pawn | ביל |  |
| 2015 | שקרים פשוטים | Ordinary Lies | מייק |  |
| 2015 | אימפריה | Empire | גאי | סדרת טלוויזיה (2 פרקים) |
| 2015 | הומלנד | Homeland | מייק בראון | עונה חמישית |
| 2015–2016 | אימפריה | Empire | גאי | סדרת טלוויזיה (3 פרקים) |
| 2017–2019 | ג'יימסטאון | Jamestown | הנרי שארו | סדרת טלוויזיה |
| 2019 | משבריסטית | Flack | אנתוני הנדרסון | סדרת טלוויזיה (פרק אחד) |
| 2022 | מבצע פורצ'ן: תרגיל מלחמה | Operation Fortune: Ruse de Guerre | בן האריס |  |
| 2024 | הג'נטלמנים (אנ') | The Gentlemen | הנרי קולינס | 3 פרקים |
| TBA |  | Hijack |  | סדרת טלוויזיה עתידית של אפל TV פלוס |
הערות שוליים

↑  '"`UNIQ--templatestyles-00000000-QINU`"'"BBC - Drama - People Index Max Beesley". BBC. נבדק ב-13 במאי 2012. {{cite web}}:  (עזרה)
↑  '"`UNIQ--templatestyles-00000002-QINU`"'"Press Releases: Julie Graham, Max Beesley, Nikki Amuka-Bird & Paterson Joseph star in Survivors for BBC One". BBC Press Office. 30 במאי 2007. נבדק ב-7 בדצמבר 2008. {{cite web}}:  (עזרה)
↑  '"`UNIQ--templatestyles-00000004-QINU`"'"Notable Alumni". Chetham's School of Music. נבדק ב-2011-07-21. Ex-Chet's students include [...] actor Max Beesley, who achieved first recognition as percussionist and keyboard player with Jamiroquai, Take That and Robbie Williams
1 2  '"`UNIQ--templatestyles-00000006-QINU`"'"Max Beesley Discography at Discogs". Discogs. נבדק ב-2011-07-21.
↑  '"`UNIQ--templatestyles-00000009-QINU`"'"Jason Milligan (III)". IMDb.com. נבדק ב-2014-08-26.
| --- | --- |
בקרת זהויות :  BnF: cb141542411 (data)  ISNI: 0000 0001 2374 8431  LCCN: no2005091700  MusicBrainz: dc8e5259-455c-4cfd-b9dc-0ebb2cbe8992  NKC: xx0150485  NTA: 191712795  VIAF: 19889753   WorldCat (עם VIAF): 19889753
סיפור אהבה בלתי נשכח

| --- | --- |

 מבוסס על:  A Walk to Remember 
 בימוי:  אדם שנקמן 
 הופק בידי:  דניז די נובי, האנט לאורי 
 תסריט:  קארן ג'נסן
 עריכה:  אמה אי. היקוקס 
 שחקנים ראשיים:  שיין ווסט מנדי מור
 מוזיקה:  מרוין וורן 
 צילום:  ג'ולי מקט 
 מדינה:  ארצות הברית 
 חברת הפקה:  Di Novi Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  23 בינואר 2002
 משך הקרנה:  101 דקות
 שפת הסרט:  אנגלית 
 סוגה:  סרט רומנטי, סרט דרמה, סיפור התבגרות, סרט נעורים, סרט מבוסס יצירה ספרותית 
 מקום התרחשות:  קרוליינה הצפונית 
 תקופת התרחשות:  שנות ה-90 של המאה ה-20 
 תקציב:  11 מיליון דולר
 הכנסות:  47,494,916 דולר
 הכנסות באתר מוג'ו:   walktoremember
 פרסים:  3 זכיות ו-2 מועמדויות
 אתר רשמי
 דף הסרט ב־IMDb
 
סיפור אהבה בלתי נשכח (באנגלית: A Walk To Remember) הוא סרט קולנוע מסוגת הדרמה הרומנטית בכיכובם של מנדי מור ושיין ווסט שיצא לאקרנים בשנת 2002. הסרט מבוסס על הרומן באותו שם (אנ') משנת 1999 מאת ניקולס ספארקס והוא בוים על ידי אדם שנקמן. מנדי מור ביצעה את שיר הנושא של הסרט, Cry (אנ').
דמויות

לנדון קרטר - נער פופולרי טיפוסי שלא אוהב את בית הספר במיוחד, ומעדיף להעביר את זמנו עם חבריו. אביו עזב את הבית, והוא גר עם אימו.
ג'יימי סאליבן - נערה יתומה מאם. חיה עם אביה הכומר המקומי. מופנמת ומתבודדת, אין לה חברים. עוזרת לזולת ומתנדבת בבית יתומים.
מר סולבין - אביה של ג'יימי, הכומר המקומי, איש קשוח שדואג לביתו רבות .
סינתיה קרטר - אימו של לנדון.
אריק - חברו הטוב ביותר של לנדון.
בלינדה - חברתו לשעבר של לנדון.
ד"ר קרטר - אביו של לנדון, רופא במקצועו. לנדון כועס עליו ומאשים אותו על כך שנטש אותו ואת אימו.
עלילת הסרט

לנדון קרטר (שיין ווסט) וחבריו עושים מעשה קונדס, אך המשטרה מגיעה ולנדון נתפס. לנדון מתחמק מענישה על ידי המשטרה, אך נענש על ידי מנהל בית ספרו. כחלק מעונשו, מוטל על לנדון להשתתף בהצגת האביב של התיכון.
כאשר לנדון מתקשה בשינון הטקסט, הוא מבקש את עזרתה של ג'יימי (מנדי מור), השחקנית הראשית בהצגה. ג'יימי מסכימה אולם מעמידה תנאי אחד: שהוא לא יתאהב בה. לנדון צוחק על בקשה זו, שכן יש לו גישה לכל הבנות היפות והפופולריות ביותר בעיר, ואילו ג'יימי, עקב הביישנות שלה, הדתיות שלה, תסרוקתה ובגדיה המיושנים, איננה נכללת בקטגוריה הזאת. למרות זאת לנדון מוצא אותה מסקרנת, בגלל התעניינותה בכוכבים ואסטרונומיה, ובעקבות "רשימת המאוויים" שברצונה להגשים, שאליה הוא נחשף בשיחה עימה.
לנדון מקווה שהקשר שלו עם ג'יימי הבלתי מקובלת בחברה יישמר בסוד. באחת הפעמים בהם לנדון מפטפט עם חבריו הפופולריים במסדרון בית הספר שואלת אותו ג'יימי אם הם נפגשים אצלה אחר הצהריים. לנדון עונה לה: "בחלומות שלך", לקול צחוקם של חבריו. למרות זאת הוא מגיע באותו יום אחר הצהריים לביתה מתוך תקווה שג'יימי ה"צדיקה" וה"חנונית" תסכים לשנן איתו את הטקסט. אולם עם הגיעו לביתה, היא טורקת את הדלת בפניו, ובסופו של דבר הוא צריך ללמוד את הטקסט בעצמו.
בהצגה, לנדון נדהם מיופייה ומקולה של ג'יימי, וכתוצאה מכך הוא מתבלבל, שוכח את השורה שלו ומנשק אותה באופן ספונטני אשר מתאים למהלך ההצגה, אך לא היה בתסריט המקורי.
למרות ניסיונותיו הרבים של לנדון, ג'יימי מסרבת להתקרב אליו, אם כי היא עוקבת אחריו בעת שהוא מוסר שיעור פרטי לילד מתקשה כחלק מהמטלות שהוענש בהן. רק לאחר שכמה מחברי הכיתה מפרסמים תמונות לא נאותות שלה ולנדון יוצא להגנתה ומכה אחד מהם, היא מוכנה להקשיב לו.
ג'יימי מסתירה מלנדון סוד, שמונע ממנה להדק את הקשר עמו. בנוסף, אביה לא מרשה לה לצאת לדייטים בכלל ועם לנדון בפרט. כל הקשר בין בתו לבין לנדון הנער ה״לא מחונך״, אינו מוצא חן בעיני האבא, הכומר של העיירה. בצעד אמיץ וחריג לנדון מגיע אל הכנסייה ומבקש אישית מהכומר שיאפשר לו להוציא את בתו למסעדה, תוך שהוא לוחץ על "נקודה רגישה" אצל הכומר: חשיבות המחילה על חטאים אותה הוא מדגיש בדרשותיו מדי יום ראשון. לבסוף אביה של ג'יימי משתכנע.
בפגישה הראשונה של לנדון וג'יימי הוא לוקח אותה למסעדה ולאחר מכן למרפסת. ג'יימי שואלת אותו איך הוא לא מאמין באלוהים כשיש מקומות ורגעים יפים כאלו, והוא עונה לה שהיא בת מזל שהיא בטוחה כל כך. על כך היא משיבה לו שזה כמו הרוח - אי אפשר לראות אותה אבל אפשר להרגיש אותה. הוא אומר לג'יימי שהוא אוהב אותה ומנשק אותה. בעקבות זאת הופכים לזוג, ולנדון אף עוזר לג'יימי להגשים חלק מרשימת המאוויים שלה ואפילו עושה רשימה משלו.
עם הזמן לנדון מגלה את סודה של ג'יימי: היא חולה בסרטן ולכן לא רצתה שיתאהב בה. ללנדון קשה לקבל את סודה של ג'יימי, אך הוא עושה הכל כדי לעזור לה ולהגשים את כל הרשימה שלה, כולל הפריט הראשון ברשימה: להתחתן בכנסייה שבה התחתנו הוריה.
לאחר פטירתה של ג'יימי וכעבור ארבע שנים לנדון מגשים את חלומו ללמוד בבית הספר לרפואה ומספר על כך לאביה של ג'יימי. אחרי שביקר את אביה של ג'יימי הוא הולך למרפסת, אותה מרפסת בה נישק לג'יימי לראשונה ואמר לה שהוא אוהב אותה, ואומר שג'יימי תמיד תהיה בליבו ושאהבתם היא כמו הרוח - אי אפשר לראות אותה אך אפשר להרגיש אותה.
שחקנים

שיין ווסט - לנדון קרטר
מנדי מור - ג'יימי סאליבן
פיטר קויוטי - הכומר סאליבן
דריל האנה - סינתיה קרטר
קליין קרפורד - מנהל בית הספר
אל תומפסון - אריק
לורן גרמן - בלינדה
פאז דה-לה חארטה - טרייסי
ג'ונתן פארקס-ג'ורדן - ווקר
דויד לי-סמית' - ד"ר קרטר
שחקנים > פרסים ומועמדויות

טקס פרסי הקולנוע של MTV - הופעת הבכורה הטובה ביותר לשחקנית.
טקס פרסי הנוער - הופעת הבכורה הטובה ביותר לשחקנית.
טקס פרסי הנוער - ההופעה הזוגית הטובה ביותר.
טקס פרסי הנוער - הפרס לשחקנית הטובה ביותר בסרט דרמה / אקשן / הרפתקאות (מועמד, הפסד לנטלי פורטמן)
שחקנים > טריוויה

התמונות של ג'יימי בסלון של מר סולבין הן תמונות אמיתיות של מנדי מור כשהיא הייתה קטנה.
הסרט צולם במשך 39 יום, אף על פי שמנדי מור הצטלמה רק כ-10 שעות ביום, כיוון שהייתה קטינה.
ג'סיקה סימפסון הייתה מועמדת לגלם את דמותה של ג'יימי.
הספר יצא לאור בשנת 1999.
הסרט צולם בצפון קרוליינה.
כמה מהסטים בסרט הופיעו בסדרה "דוסון קריק", כמו: בית החולים, בית הספר והבית של לנדון.
אחותו של ניקולס ספארקס, דניאל ספארקס לואיס, הייתה ההשראה לדמותה של ג'יימי סולבין, ואף כמה אירועים מחייה של דניאל מופיעים בסרט/ספר.
שיין ווסט אהב את המכונית בה נהג במהלך הצילומים, ועם סיומם קנה אותה תמורת 5000$.
מכירת הסרט גרפה סכום נאה של כ-47 מיליון דולר.
רובי גינל

| --- | --- |

 לידה:  1969  (בן 56 בערך) ישראל 
 מדינה:  ישראל 
 
רובי גינל (נולד ב-1969) הוא מנכ"ל התאחדות התעשיינים בישראל.
ביוגרפיה

גינל החל את הקריירה המקצועית עם סיום לימודי התואר הראשון (בשנת 1995) במסגרת תוכנית המתמחים לסטודנטים מצטיינים של המכון ללימודים פוליטיים ואסטרטגיים מתקדמים (כיום - מכון מילקן). לגינל תואר ראשון בכלכלה ומנהל עסקים ותואר שני במנהל עסקים מאוניברסיטת בר-אילן.
במסגרת תוכנית המתמחים לסטודנטים מצטיינים שימש גינל כיועץ כלכלי בוועדת הכלכלה בכנסת, במשרד ראש הממשלה ובקונגרס בוושינגטון.
עם סיום ההתמחות מונה גינל למנהל לנושאים כלכליים במשרד ראש הממשלה, תפקיד בו שימש עד שנת 1999.
במקביל כיהן גינל כמרצה למדיניות ציבורית ושיווק באוניברסיטת דרבי וכעורך מחקרים מקצועיים.
בשנת 1999 מונה גינל להקים ולנהל את מוקד הסיוע והקידום הארצי של הרשות לעסקים קטנים ובינוניים בישראל. במסגרת זו הקים גינל את בנק ההשקעות המקוון הראשון בישראל.
בשנת 2004 עבר גינל לנהל את נושאי החדשנות והטכנולוגיה ברשות לעסקים קטנים ובינוניים.
בשנת 2007 מונה גינל לראש אגף כלכלה בהתאחדות התעשיינים. במסגרת זו ניהל גינל את נושאי המחקר הכלכלי, הייעוץ לחברים ואת הקשר עם הממשלה והכנסת.
בין היתר, גינל לקח חלק פעיל בעסקת החבילה בין הממשלה, המגזר העסקי וההסתדרות בשנת 2009, באימוץ צעדים ממשלתיים לעידוד החדשנות, המו"פ והיצוא בתעשייה הקטנה והבינונית, בהפחתת מס החברות המועדף לחברות תעשייה יצואניות ועוד.
גינל שימש כחבר ועדת מחקר של המדען הראשי, כחבר מנהלת מרכז השקעות וכחבר בוועדה המייעצת לסוכנות לעסקים קטנים ובינוניים.
בשנת 2009 מונה גינל לתפקיד סמנכ"ל לכלכלה ורגולציה בהתאחדות התעשיינים בישראל,
בשנת 2013 הודיע גינל על סיום תפקידו בהתאחדות והקים חברת ייעוץ כלכלי. בין לקוחות החברה היו קבוצות עסקיות גדולות, ארגונים כלכליים, ועדי עובדים והממשלה.
בשנת 2015 חזר גינל להתאחדות כיועץ רגולציה וכמשנה למנכ"ל.
בנובמבר 2016 מונה למנכ"ל התאחדות התעשיינים בישראל.
בינואר 2019 מונה גינל ליו"ר ת.מ.י.ר.- תאגיד מחזור יצרנים בישראל.
במאי 2019 מונה לסגן יו"ר ויו"ר בפועל של מכון התקנים הישראלי.
הערות שוליים

↑  רובי גינל פורש מהתאחדות התעשיינים. Port2Port. ‏29 ביולי 2013
↑  יעל ולצר,'"`UNIQ--nowiki-00000001-QINU`"'רובי גינל ימונה למנכ"ל החדש של התאחדות התעשיינים, באתר ynet, 7 בנובמבר 2016
↑  שירי דובר,'"`UNIQ--nowiki-00000003-QINU`"'‏הנהלת אדמה פתחה את המסחר בבורסת שנזן, באתר גלובס, 14 בינואר 2019
↑  '"`UNIQ--nowiki-00000005-QINU`"'אורה קורן,'"`UNIQ--nowiki-00000006-QINU`"'התאחדות התעשיינים השתלטה מחדש על מכון התקנים - רובי גינל מונה לממלא מקום היו"ר, באתר TheMarker‏, 5 במאי 2019